Karpe (musikkgruppe)

**Karpe** (inntil 2017: **Karpe Diem**) er en norsk rapgruppe fra Oslo, bestående av Magdi Omar Ytreeide Abdelmaguid og Chirag Rashmikant Patel. Duoen har gitt ut fem album og vunnet flere priser. De har vunnet 13 Spellemannpriser, og er sammen med Oslo-Filharmonien den mestvinnende artisten i prisens historie, og er blitt kåret til årets spellemann to ganger.

## Historie
Duoen møttes første gang i 1998, da begge holdt på med musikk på hver sin kant. I 2000 dannet de Karpe Diem og begynte å spille konserter sammen. I 2004 debuterte de med EP-en *[[Glasskår (EP)|Glasskår]]*, som lå seks uker på VG-lista Topp20 med 9. plass som høyeste plassering. Debuten solgte til gulltrofé.

I 2006 kom deres første album, *[[Rett fra hjertet]]*, som solgte  eksemplarer. For albumet ble de belønnet med Alarmprisen 2007 og de ble nominert til Spellemannprisen 2006 i klassen hiphop.

I 2008 kom oppfølgeren *[[Fire vegger]]*, som solgte over  eksemplarer og ble det mestselgende norskspråklige hiphopalbumet. Med albumet vant de også Spellemannprisen i klassen hiphop.

I 2010 kom albumet *[[Aldri solgt en løgn]]*, som ble det første norske hiphopalbumet som nådde førsteplassen på VG-lista. Albumet ble nominert til Spellemannprisen 2010 i klassen hiphop, og singelen «Ruter» ble nominert i klassen årets hit. Karpe Diem mottok prisen som Årets spellemann. Karpe Diem ble dermed de første hiphopartistene til å bli årets spellemenn.

I 2010 ble Karpe Diem de første som mottok Bendiksenprisen. Samme året mottok de også prisen for «Best Norwegian Act» under MTV Europe Music Awards.

I 2010 mottok Karpe Diem Sigval Bergesen d.y.'s almennyttige pris med et prisbeløp på  kroner. De valgte å bruke prispengene på å renovere Røde Kors sitt ressurssenter i Groruddalen, samt å holde en gratiskonsert for de under 18 år på Rockefeller i Oslo.

Sangen «Tusen tegninger» fra albumet *Aldri solgt en løgn* ble fremført under Nasjonal minneseremoni for 22. juli 2011 i Oslo Spektrum. Karpe Diem vakte oppmerksomhet da de som hindu og muslim fremførte låtene «Byduer i dur» og «Tusen tegninger» i Oslo domkirke 30. juli 2011. På ettårsmarkeringen for terrorangrepet 22. juli 2011 fremførte de «Påfugl». For platen *[[Kors på halsen, Ti kniver i hjertet, Mor og Far i døden]]* fikk de Spellemannprisen 2012 i klassen pop. Platen ble også kåret til årets beste norske plate for 2012 av *[[VG]]*.

Høsten 2013 ble Karpe Diem tildelt P3-prisen under P3 Gull. De vant Spellemannprisen 2015 i klassen årets musikkvideo for «Hvite menn som pusher 50» regissert av Marie Kristiansen. I tillegg var låten «Lett å være rebell i kjellerleiligheten din» nominert i klassene årets låt og årets musikkvideo. Duoen fikk to priser under P3 Gull 2016: årets liveartist og årets låt for «Lett å være rebell i kjellerleiligheten din».

I oktober 2015 lanserte de et nytt visuelt og musikalsk prosjekt kalt *[[Heisann Montebello]].* Til sammen ni låter med hver sin musikkvideo ble sluppet i løpet av en periode på to år. For albumet vant duoen klassene urban og årets album under Spellemannprisen 2016. De var i tillegg nominert i klassen tekstforfatter for samme album og årets musikkvideo for «Den islamske elefanten», regissert av Thea Hvistendahl.

De reiste på klubbturné våren 2016, før de i august kunngjorde at de i april 2017 skulle spille tre konserter i Oslo Spektrum. De tre utsolgte konsertene utgjør kjernen i den Thea Hvistendahl-regisserte filmen *Adjø Montebello* (*[[The Monkey & The Mouth]]*), der liveklipp veves sammen med et fiksjonsunivers i en historie om religion, rase, legning og vennskap. Filmen hadde norsk kinopremiere den 7. desember 2017. Over  kinogjengere forhåndsbestilte billetter, og i løpet av premierehelgen reiste Karpe rundt for å besøke ulike kinoer og se filmen sammen med publikum. Filmen ble nominert fire ganger før Amandaprisen 2018 og vant i kategorien scenografi og produksjonsdesign. Den ble valgt ut til Tallinn Film Festival, CPH PIX Film Festival og Tromsø Internasjonale Film Festival og vant Kanonprisen for beste produksjonsdesign under Kosmorama Film Festival i Trondheim 2018. Fredag 21. desember ble filmen sluppet digitalt.
 
I 2019 ga de ut albumet *[[Sas Plus/Sas Pussy|SAS PLUS / SAS PUSSY]]*. Utgivelsen ble utgitt som et hørespill på ett spor som varte i rett i underkant av en halvtime. For albumet fikk de Spellemannprisen 2019 i klassen årets album og var i tillegg nominert i klassene urban og årets låtskriver.

I januar 2022 slapp de filmloopen *[[Omar Sheriff]]*, og EPen med samme navn. Under P3 Gull 2022 vant duoen prisene for årets artist og årets låt for «PAF.no». Under Spellemannprisen 2022 ble de kåret til årets spellemann og vant totalt seks priser for *Omar Sheriff* og «PAF.no», det høyeste antall priser noen artister har vunnet under en utdeling. I tillegg vant Aksel «Axxe» Carlson og  klassen for årets produsent for *Omar Sheriff*, mens Karpe var nominert i ytterligere en klasse.

Høsten 2022 solgte Karpe ut Oslo Spektrum 10 ganger, med totalt  tilskuere. Blant tilskuerne var det amerikanske magasinet Variety, som sammenlignet duoen med Kanye West og The Weeknd. 

## Patel & Abdelmaguid Foundation (PAF)
Den 17. august 2020 opprettet Karpe *Patel & Abdelmaguid Foundation* (PAF). Karpe ga bort masterrettigheter og inntekter fra alle utgivelser siden 2004 til et fond for flyktninger, asylsøkere og innvandrere. Fondet støtter prosjekter og organisasjoner som forbedrer deres situasjon, uavhengig av prosjektets størrelse eller rekkevidde. Både globale og lokale tiltak kan få midler hvis de samsvarer med fondets formål. Første tildeling skjedde 1. mars 2022, med 1 million kroner fordelt på ni mottakere.

### Tildelinger

### 2022

* Ung Bjørndal –  kroner
* International Welfare –  kroner
* Stiftelsen JoinUs –  kroner
* Way Forward –  kroner
* Kvinnenettverket Noor –  kroner
* Dråpen i Havet –  kroner
* Verdige Smil –  kroner
* The Flying Seagull Project –  kroner
* Foreningen Fotballbaner for jenter og gutter i Kobanê og Raqqa –  kroner

### 2023

* Fargespill Trondheim –  kroner
* Fotballaget Lambertseter Kings –  kroner
* Festivalen VårtNabolag –  kroner
* Ringsaker Røde Kors –  kroner
* Mortensrud-Aker Sportsklubb –  kroner
* Moriabevegelsen –  kroner
* One Family – No Borders –  kroner
* Abdisalam Ibrahim Football School i Dinsoor –  kroner
* Greater Africa Foundation (GAF) i Uganda –  kroner
* Nordic Black Xpress teaterskole –  kroner
* The Artificial Limbs and Polio Centre (ALPC) i Gaza –  kroner

## Diskografi
### Studioalbum
*  – *[[Rett fra hjertet]]*
*  – *[[Fire vegger]]*
*  – *[[Aldri solgt en løgn]]*
*  – *[[Kors på halsen, Ti kniver i hjertet, Mor og Far i døden|Kors på halsen, ti kniver i hjertet, mor og far i døden]]*
*  – *[[Heisann Montebello]]*

### EP-er
*  – *[[Glasskår (EP)|Glasskår]]*
*  – *[[MARS (EP)|MARS]]* (som MARS)
*  – *[[Sas Plus/Sas Pussy|SAS PLUS / SAS PUSSY]]*
*  – *[[Omar Sheriff]]*
* 2022 – *[[MIKE IT SPEKTRUM]]*
*  – *[[Diaspora Dreams]]*

### Singler
*  – «Fjern Deg»
* 2016 – «Sulten 2 (Live på NRK P3)»
* 2019 – «Skittles»
**Andre samarbeid**:
*  – *«Quest vol. 1» –  Dere skal få et vers (med [[Definite]] og [[OnklP]])*
* 2003 – *«Christine –  Knekt» –  Tilbakeblikk (med Christine, [[Patrick Bottolfsen|RSP]] og Magnet)*
* 2004 – *«Henda i været Mixtape» –  Farsdag (med [[Patrick Bottolfsen|RSP]])*
* 2004 – *«Schmokin`Skills» –  What do u mean (med Cam`N A-Lee)*
* 2004 – *«Apollo –  Satans Sirkus» –  Kjære mamma (med [[Apollo (rapper)|Apollo]])*
* 2004 – *«Gatas Parlament –  Bootlegs B-sider og Bestiser» –  Mitt Bænn*
* 2004 – *«Tommy Tee –  H.E.A.T Exclusives» –  Ohh*
* 2005 – *«Tommy Tee –  Tommy Tycker Om Mej» –  Star from Karpe (med [[Don Martin]])*
* 2005 – *«Hawk –  Springbreak Vol 3» –  FLIP (med Cam`n A-lee & Chicosepoy)*
*  – *«Gatekunst» –  Pust Oslo (med Emire, Shazeb og Saim)*
* 2009 – *«Gatekunst» –  Sønn (med Haji, Emire og Lillebror)*
* 2009 – *«Sa-G –  Tomme Tønner Mixtape» –  No more mr. Nice Guy (med Pumba)*
* 2009 – *«Tommy Tee –  3 The hard way» –  Drabantby kjendisremix (med [[Jesse Jones]] og [[Øyvind Sauvik|Vinni]])*
* 2010 – *«BMF» –  Seint Ute*
* 2010 – *«National Cypher 2010» (med [[Don Martin]], Pumba, Jay-R)*
*  – *«Mitt liv EP» –  Stil (med [[OnklP]], Danny og Pumba)*

## Priser og utmerkelser

## Referanser


## Eksterne lenker
*  
*  Offisiell blogg
* 
* 

*